Yevropa chempionatida mashhurlikka erishgan Islandiya terma jamoasi FIFA 17 simulyatorida bo‘lmaydi. Bu haqda Islandiya futbol federatsiya rahbari Geyr Torstensson ma’lum qilgan. «Kompaniya bizga juda kam, bor-yo‘g‘i 10 ming yevro taklif qildi. Biz javob xati yo‘llab, talablarimizni bildirdik, ammo bu besamar bo‘ldi. Bu biznes. Ular bizni qadrlashlari kerak edi. Keyingi vaqtlarda Islandiya futboli butun dunyoning e’tiborini o‘ziga qaratgandi», – degan Torstensson. Eslatib o‘tamiz, Islandiya terma jamoasi Yevro—2016 musobaqasida guruh bosqichida Avstriya, Vengriya va Portugaliya jamoalari bilan tengma-teng o‘ynagan, nimchorak finalda Angliyadan ustun kelib, chorak finalga qadar yetib borgandi. Manba: Tribuna.uz